**KOKOUKSESSA KÄSITELTÄVÄT JA PÄÄTETTÄVÄT ASIAT**

**Asia no. §**

1 39 Kokouksen avaus

2 40 Kokouksen laillisuus ja päätösvaltaisuus

3 41 Pöytäkirjan tarkastajien valitseminen

4 42 Kokouksen työjärjestyksen hyväksyminen

5 43 Hautapaikkojen luovutushinnat vuodelle 2019

6 44 Talousarvion toteuma 31.10.2018

7 45 Pudasjärven seurakunnan kiinteistöstrategia

8 46 Vastuuryhmien ohjesäännöt

9 47 Papiston virkarakenne

10 48 Talousarvio 2019 ja toiminta- ja taloussuunnitelma 2019–2021

11 49 Muut mahdolliset asiat

12 50 Ilmoitusasiat

13 51 Valitusosoitus/Kokouksen päättäminen

**PÖYTÄKIRJA Nro 4/2018**

**KOKOUSTIEDOT**

**KOKOUSPAIKKA Seurakuntakeskus/iso kahvio**

**KOKOUSAIKA Maanantai 10.12.2018 klo 16.30–18.52**

### OSALLISTUJAT

Päätöksentekijät: Niskasaari Arvo puheenjohtaja §§ 39–51

Puurunen Terttu varapuheenjohtaja §§ 39–51

Ahonen Esko jäsen §§ 39–51

Ekdahl Aune jäsen §§ 39–51

Fali Sirkku jäsen §§ 39–51

Ikonen Eija jäsen §§ 39–51

Jaakkola Anna-Maaria jäsen §§ 39–51

Jurmu Iivari jäsen §§ 39–51

Lantto Marja jäsen §§ 39–51

Lohilahti Ilmari jäsen §§ 39–51

Mattila Juhani jäsen §§ 39–51

Nikula Veli jäsen §§ 39–51

Perttu Seija jäsen §§ 39–51

Pikkuaho Katriina jäsen §§ 39–51

Piri Jouni jäsen §§ 39–51

Puhakka Suvi jäsen §§ 39–51

Ruokangas Mauno jäsen §§ 39–51

Tihinen Tuulikki jäsen §§ 39–51

Vainio Taina jäsen §§ 39–48, klo 18.22 saakka

Veivo Sointu jäsen §§ 39–51

Inget Irma varajäsen §§ 39–51

Loukusa Vuokko varajäsen §§ 39–51

Tykkyläinen Marja-Leena varajäsen §§ 39–51

**MUUT OSALLISTUJAT**

Timo Liikanen kirkkoherra §§ 39–51

Maire Puhakka sihteeri, talouspäällikkö §§ 39–51

**POISSA** Kemppanen Tuomas jäsen

Särkelä Katja jäsen

Tykkyläinen Kari jäsen

**Alkuhartaus** Timo Liikanen; virsi 8:1,4, Ps. 80:2-3

**§ 39 KOKOUKSEN AVAUS**

Puheenjohtaja avasi kokouksen.

**§ 40 KOKOUKSEN LAILLISUUS JA PÄÄTÖSVALTAISUUS**

Kirkkovaltuuston kokouksen laillisuuteen liittyvistä kysymyksistä löytyy määräykset kirkkovaltuuston työjärjestyksen 1 §:stä.

Kirkkovaltuuston kutsuu koolle puheenjohtaja tai hänen estyneenä ollessaan varapuheenjohtaja. Jos varapuheenjohtajallakin on este, kutsun antaa kirkkoneuvoston puheenjohtaja.

Kutsun kirkkovaltuuston ensimmäiseen kokoukseen antaa kirkkoneuvoston puheenjohtaja.

Kokouskutsussa on ilmoitettava kokouksen aika ja paikka ja siihen on liitettävä luettelo käsiteltävistä asioista. Kutsu asialuetteloineen on lähetettävä kirkkovaltuuston ja kirkkoneuvoston jäsenille viimeistään viikkoa ennen kokousta sekä pidettävä seurakunnan ilmoitustaululla viikon ajan ennen kokousta.

Esityslista liitteineen ja muut mahdolliset asiakirjat ovat, jollei erityiset syyt ole esteenä, toimitettava valtuutetuille vähintään kolme päivää ennen valtuuston kokousta.

Seurakunnan toimielin on päätösvaltainen, kun enemmän kuin puolet jäsenistä on saapuvilla.

Kokouksesta on postitettu 29.11.2018 kullekin kirkkovaltuuston ja -neuvoston jäsenelle kutsu esityslistoineen. Kokouskutsu ja asialuettelo ovat olleet seurakunnan ilmoitustaululla 29.11.2018 lukien.

Kokouksen tarkistettu pöytäkirja on yleisesti nähtävänä kirkkoherranvirastossa

14.12.2018–13.1.2019 viraston aukioloaikoina.

**Päätös:** Kirkkovaltuusto totesi kokouksen laillisesti koolle kutsutuksi ja päätösvaltaiseksi.

**§ 41 PÖYTÄKIRJANTARKASTAJIEN VALINTA**

Kirkkovaltuuston työjärjestyksen 4 §:ssä mainitaan, että kirkkovaltuusto valitsee kaksi pöytäkirjantarkastajaa tarkastamaan kokouksen pöytäkirjan. Valtuusto voi erikseen päättää, että pöytäkirja tai sen osa tarkastetaan heti.

Jos pöytäkirjantarkastajien suorittamassa tarkastuksessa pöytäkirjan sisällöstä jää vallitsemaan erimielisyys, valtuusto tarkastaa pöytäkirjan tältä osin seuraavassa kokouksessa.

Pöytäkirjantarkastajat ovat yleensä toimineet tarvittaessa myös ääntenlaskijoina.

**Päätös:** Kirkkovaltuusto valitsi pöytäkirjantarkistajiksi Suvi Puhakan ja Mauno Ruokankaan.

**§ 42 KOKOUKSEN TYÖJÄRJESTYKSEN HYVÄKSYMINEN**

Asiat otetaan esityslistalle puheenjohtajan määräämään järjestykseen ja käsitellään, jollei valtuusto toisin päätä, esityslistan mukaisessa järjestyksessä.

Asioiden käsittelyn pohjana on kirkkoneuvoston ehdotus.

**Päätös:** Kirkkovaltuusto hyväksyi yksimielisesti esityslistan päätösehdotuksineen kokouksen työjärjestykseksi.

**§ 43 HAUTAPAIKKOJEN LUOVUTUSHINNAT VUODELLE 2019**

Kirkkoneuvosto 26.11.2018 § 154

Kirkkolain 17 luvun 9 §:n mukaan hautasijan luovuttamisesta ja hautaamiseen liittyvistä palveluista tulee periä maksut, joiden määräämisessä otetaan huomioon seurakunnalle palvelun tuottamisesta aiheutuvat kustannukset.

Hautaustoimilain 6:n mukaan maksujen perusteiden tulee olla samat kaikille, joilla on oikeus tulla haudatuksi seurakunnan hautausmaalle.

Hautausmaan kustannuksina otetaan huomioon hautausmaahallinnon, hautausmaakiinteistöjen ja varsinaisen hautaustoimen kustannukset poistoineen, pääomakustannuksineen ja vyörytyskuluineen.

Tavoitteena on kattaa hautaustoimen kustannukset maksutuotoilla ja seurakunnan saamalla valtionkorvauksella, seurakunnan muut luonteeltaan yhteiskunnalliset tehtävät huomioon ottaen siten, että kirkollisverovaroja ei laskennallisesti tarvitsisi käyttää hautausmaiden ylläpitämiseen ja hautaustoimen palveluihin. Käytännössä maksutuotoilla kuuluisi kattaa 20–25 prosenttia hautaustoimen kokonaiskustannuksista.

Hautaustoimilain 22 §:n mukaisesti valtionkorvauksen voidaan katsoa kohdentuvan hautausmaiden ylläpitoon. Näin ollen maksut voivat painottua siten, että hautaamiseen liittyvät palvelut ovat lähellä omakustannushintaa, kun taas hautasijan luovuttamiseen ja haudan hallinta-ajan pidentämiseen liittyvät maksut voivat olla selvästi omakustannushintaa alemmat.

Hautaustoimessa perittäviin maksuihin sovelletaan lisäksi, mitä hautaustoimilain 6 §:ssä säädetään. Seurakunta voi samaisen pykälän mukaan myöntää kokonaan tai osittain vapautuksen 1 momentissa tarkoitetuista maksuista, jos vainaja on ollut rintamaveteraani, tai siihen rinnastettavasta syystä. Maksuvapautus voi koskea myös edellä tarkoitetun henkilön puolisoa.

Kirkkovaltuusto päättää haudoista perittävistä maksuista.

Päätösehdotuksen mukaisiin taksoihin ei ole tehty korotuksia verrattuna kuluvan vuoden taksoihin.

Talouspäällikkö ehdottaa:

Kirkkoneuvosto ehdottaa:

Kirkkovaltuusto hyväksyy vuoden 2019 hautapaikkamaksut seuraavasti:

1) arkkuhauta, hallinta-aika 30 vuotta, paikkakuntalainen 100,00 euroa;

2) arkkuhauta, hallinta-aika 30 vuotta, ulkopaikkakuntalainen 350,00 euroa;

3) hallinta-ajan jatkaminen, enintään 25 vuotta kerrallaan,

paikkakuntalainen, 4,00 euroa/vuosi/hautapaikka;

4) hallinta-ajan jatkaminen, enintään 25 vuotta kerrallaan,

ulkopaikkakuntalainen, 14,00 euroa/vuosi/hautapaikka;

5) aiemmin lunastettuun hautaan haudattaessa, on haudan hallinta-aikaa oltava jäljellä vähintään 25 vuotta (haudan koskemattomuusaika)/hautapaikka. . Puuttuvat vuodet on jatkolunastettava;

6) yhdellä hautapaikalla tarkoitetaan enintään kahta päällekkäistä hautasijaa;

7) oikeus hautaan luovutetaan vain kuolemantapauksen yhteydessä. Samalla hauta- oikeus voidaan luovuttaa myös vainajan omaisille. Hautapaikkoja luovutetaan enintään kaksi.

8) sotaveteraanit ja heidän puolisot sekä sotalesket, hautapaikka ilmainen;

9) jos henkilö on muuttanut Pudasjärveltä ja kuolee vuoden sisällä muuttamishetkestä, hautapaikkamaksu määräytyy paikkakuntalaisen mukaan.

Päätös: Kirkkoneuvosto hyväksyi ehdotuksen yksimielisesti.

**Kirkkovaltuusto 10.12.2018**

Kirkkoneuvosto ehdottaa:

Kirkkovaltuusto hyväksyy kirkkoneuvoston ehdotuksen.

**Päätös:** Kirkkovaltuusto hyväksyi kirkkoneuvoston ehdotuksen yksimielisesti.

**§ 44 TALOUSARVION TOTEUMA 31.10.2018 ja YLITYSOIKEUDET**

Kirkkoneuvosto 26.11.2018 § 156

Seurakunnan taloussäännön 21 §:n mukaan toiminnasta ja taloudesta vastaavien on annettava tietoja kirkkovaltuustolle, kirkkoneuvostolle ja muille hallintoelimille toiminnallisten tavoitteiden toteutumisesta sekä kirjanpitoon perustuvia tietoja menojen ja tulojen toteutumisesta talousarvion nähden ja ennusteista loppuvuodelle.

Tasaisen kertymän mukaan toteumaprosentti olisi 83,33 %.

**Käyttötalousosa**

Kirjaustilanteen mukainen käyttötalousosan toimintakatteen toteuma on 80 %.

Toimintatuottojen toteuma on 86,4 %. Metsätalouden tuottojen toteuma on 70 000 euroa arvioidun 52 000 euron sijaan.

Toimintakulujen toteuma on 81,4 %.

Tehtäväalueen Hautausmaan kiinteistöt toimintakate on ylittymässä johtuen siitä, että Sarakylän muistoalue ja hautausmaiden sankarivainajakivien kunnostukset ovat valmistuneet kuluvan vuoden puolella ja niistä aiheutuneet kustannukset on kirjattu kuluvan vuoden käyttötalouteen. Lisäksi Sarakylän parkkialueen valaisimien uusiminen on katsottu tarpeelliseksi. Kaikkinensa näiden kustannusvaikutus on noin 23 000 euroa.

Ylitystä on kompensoinut mm. säästöt (17 000 euroa) hautausmaan kiinteistöjen henkilöstökuluissa palkkatukineen, joten ylitys muodostunee tämän hetken arvion mukaan noin 6 000 euroksi. Toisaalta Sarakylän muistoalueeseen ja sankarivainajien muistokivien kunnostukseen varatut määrärahat jäivät käyttämättä edellisenä vuonna.

Tehtäväalueen Seurakuntatalon toimintakate on myös ylittymässä, johtuen vesijohtosaneerauksesta, jota ei tiedetty vuosi sitten laadittaessa kuluvan vuoden talousarviota. Vesijohtosaneerauksen kustannukset olivat noin 33 000 euroa. Ylitystä on kompensoinut säästöt muissa määrärahoissa, joten ylitys muodostunee tämän hetken tiedon mukaan noin 18 000 euron suuruiseksi.

Tehtäväalueen Asuinkiinteistöt- ja osakkeet toimintakate on ylittymässä johtuen Liepeen pappilan remonttikustannuksista ja siitä aiheutuvasta vuokratuottojen menetyksestä, tarkoittaen noin 14 000 euron ylitystä. Tätä on kompensoinut muissa asuinkiinteistöissä toteutuneet säästöt, joten ylitys muodostunee tämän hetken tiedon mukaan noin 9 000 euron suuruiseksi.

Sitovuustaso kirkkovaltuustoon nähden pääluokkataso.

Pääluokat 1 Hallinto ja 2 Seurakunnallinen toiminta ovat tasaisen kertymän rajoissa.

**Tuloslaskelmaosa**

Kirkollisverojen kertymä lokakuun lopussa on 4,84 % suurempi verrattuna edellisvuoden vastaavaan ajankohtaan, kun taas valtionkorvauksen kertymä 0,55 % pienempi, yhteisvaikutuksen ollessa + 4,22 %.

Valtionkorvaus kuluvalle vuodelle on 159 000 euroa, 2 000 euroa edellisvuotta pienempi.

Verotulojen ja valtionrahoituksen toteuma 31.8.2018 on yhteensä 93,79 %.

Kirkkohallituksen täysistunto on päättänyt tammikuun kokouksessaan, että verotulojen täydennystä laskettaessa sovelletaan Kirkkohallituksen joulukuussa 2017 hyväksyttyjä uusia perusteita, tarkoittaen että arvioidun 235 000 euron sijaan verotulojen täydennyksen määrä on 116 000 euroa.

Kirkkoneuvosto päätti hakea harkinnanvaraista toiminta-avustusta 120 000 euroa ja Kirkkohallituksen täysistunto myönsi avustuksen haetun mukaisena.

**Investointiosa**

Vuosien 2017–2020 toiminta- ja taloussuunnitelmaan on kirjattu seuraavat hankkeet:

* Kirkon energiakorjaukset

Kirkon energiakorjaukset ovat valmistuneet. Hanke on vastaanotettu 30.10.2018.

Tämän hetken kirjaustilanteen mukaan investointiosan toteuma on noin 325 000 euroa. Lisäksi hankkeesta kirjattiin vuoden 2017 käyttötalousosaan mm. suunnittelun ohjaukseen ja esiselvityksiin liittyvät kustannukset, yhteensä noin 20 000 euroa. Lisäksi Kirkkohallitus on myöntänyt rakennusavustusta hankkeen kokonaiskuluista 26 %:n verran, kuitenkin myönnettyyn enimmäismäärään asti, joka on 66 400 euroa. Hankkeen kokonaiskustannukset muodostunevat näin ollen noin 280 000 euroa suuruisiksi.

Hankkeen kokonaiskustannukset alittavat alun perin arvioidun kustannusarvion, joka oli 420 000 euroa.

* Sarakylän hautausmaan muisto- ja uurna-alue on valmistunut. Kustannukset on kirjattu käyttötalouteen.

**Rahoitusosa**

Rahoitusarvopaperit, rahat ja pankkisaamiset olivat lokakuun lopussa noin

1 176 000 euroa, jossa kasvua vuoden vaihteen tilanteeseen nähden noin 80 000 euroa.

Liitteenä ovat seuraavat toteumavertailut 31.10.2018:

* Sitovuustasojen toteumavertailut
  + Käyttötalousosa/pääluokat:
    - Yleishallinto
    - Seurakunnallinen toiminta
    - Hautatoimi
    - Kiinteistötoimi
  + Rahoitustoimi
  + Kokonaistulos
* Tehtäväalue-/tulosyksikkökohtaiset toteumavertailut
* Rahoituslaskelman toteumavertailu
* Investointiosan toteumavertailu

Talouspäällikkö ehdottaa:

Kirkkoneuvosto ehdottaa:

1. Kirkkovaltuusto hyväksyy perustetekstissä mainitut sitovuustason ylitykset pääluokkiin:
   * Hautatoimi 6 000 euroa
   * Kiinteistötoimi 27 000 euroa
2. kirkkovaltuustolle saatetaan tiedoksi talousarviototeuma 31.10.2018.

Päätös: Kirkkoneuvosto hyväksyi ehdotuksen yksimielisesti.

**Kirkkovaltuusto 10.12.2018**

Kirkkoneuvosto ehdottaa:

1. Kirkkovaltuusto hyväksyy perustetekstissä mainitut sitovuustason ylitykset pääluokkiin:
   * Hautatoimi 6 000 euroa
   * Kiinteistötoimi 27 000 euroa
2. kirkkovaltuustolle saatetaan tiedoksi talousarviototeuma 31.10.2018.

**Päätös:** Kirkkovaltuusto hyväksyi kirkkoneuvoston ehdotuksen yksimielisesti.

**§ 45 PUDASJÄRVEN SEURAKUNNAN KIINTEISTÖSTRATEGIA**

Kirkkoneuvosto 26.11.2018 § 158

Seurakunnan kiinteistöstrategia on kirjattu yhdeksi seurakunnan talouden tasapainottamistoimenpiteeksi.

Kiinteistöstrategia tulee olemaan yksi osio Pudasjärven seurakunnan strategiaa 2025 – armoa, yhteyttä ja osallisuutta.

Kiinteistöstrategia on yksi työväline toteuttaa Strategiaan sisältyvää suuntaviivaa ”Turvaamme toimintaedellytykset”.

Talouden tasapainottamistyöryhmä on käsitellyt kiinteistöstrategiaa kahdessa pitämässään kokouksessa ja lisäksi kiinteistöstrategiaa on käsitelty myös työntekijäkokouksessa.

Strategia sisältää:

* + - tavoitteet
    - kiinteistöistöihin kohdistuvat keskimääräiset kustannusvaikutukset (2015–2017)
    - kiinteistöjen (rakennuskanta) sekä metsä- ja maaomaisuuden tilannekuvaukset ja tulevat toimenpiteet ryhmiteltynä seuraavasti:

1. Seurakunnan toiminnan kannalta tärkeät rakennukset, joiden kunnossapidosta on huolehdittava jatkossakin
2. Rakennukset, joiden osalta tulee päätettäväksi, missä määrin niitä tarvitaan omaan toimintaan ja missä määrin niitä voidaan myydä/vuokrata ulkopuoliseen käyttöön
3. Rakennukset, jotka eivät seurakunnan toiminnan kannalta tarpeellisia
4. Maa- ja metsäalueet sekä hautausmaat

Esityslistan liitteenä on ehdotus Pudasjärven seurakunnan kiinteistöstrategiaksi, jota tulee kuitenkin tarkastella ja täydentää vuosittain, viimeistään aina seuraavan vuoden talousarviota ja toimintasuunnitelmaa laadittaessa.

Talouspäällikkö ehdottaa:

Kirkkoneuvosto ehdottaa:

Kirkkovaltuusto hyväksyy liitteen mukaisen Pudasjärven seurakunnan kiinteistöstrategian edellyttäen, että strategiaa tarkastellaan ja täydennetään vuosittain, viimeistään aina seuraavan vuoden talousarviota ja toimintasuunnitelmaa laadittaessa.

Päätös: Kirkkoneuvosto hyväksyi ehdotuksen yksimielisesti.

**Kirkkovaltuusto 10.12.2018**

Kirkkoneuvosto ehdottaa:

Kirkkovaltuusto hyväksyy liitteen mukaisen Pudasjärven seurakunnan kiinteistöstrategian edellyttäen, että strategiaa tarkastellaan ja täydennetään vuosittain, viimeistään aina seuraavan vuoden talousarviota ja toimintasuunnitelmaa laadittaessa.

**Päätös:** Kirkkovaltuusto hyväksyi kirkkoneuvoston ehdotuksen yksimielisesti.

**§ 46 VASTUURYHMIEN OHJESÄÄNNÖT**

Kirkkoneuvosto 26.11.2018 § 159

Kirkkovaltuusto on kokouksessaan 8.10.2018 päättänyt hallinnon ohjesäännön päivittämisen yhteydessä lakkauttaa johtokunnat ja perustaa niiden tilalle työalojen vastuuryhmät vuoden 2019 alusta, jotka kirkkoneuvosto nimeää toimikaudekseen. Valtuuston päätöksen mukaan seurakunnan työaloja on neljä: Yleinen seurakuntatyö, kasvatus, diakonia ja lähetys. Vastuuryhmät ovat työalojen ja työntekijöiden tukena ja yhteistyöverkostona. Ne eivät tee hallinnollisia päätöksiä, vaan keskittyvät työalojen toiminnan suunnitteluun ja toteutukseen. Näin vastuuryhmien kautta saadaan aikaan toimintaa ja vahvistettua seurakuntalaisten osallisuutta.

Vastuuryhmille on tarpeellista laatia ohjesäännöt, joihin kirjataan niiden tehtävät ja vastuut. Esityslistan liitteenä on kaikille työaloille sopiva ohjesääntöluonnos.

Kirkkoherra ehdottaa:

Kirkkoneuvosto ehdottaa kirkkovaltuustolle, että se vahvistaa vastuuryhmien ohjesäännöt.

Päätös:Kirkkoneuvosto hyväksyi ehdotuksen yksimielisesti.

**Kirkkovaltuusto 10.12.2018**

Kirkkoneuvosto ehdottaa:

Kirkkovaltuusto vahvistaa vastuuryhmien ohjesäännöt.

**Päätös:** Kirkkovaltuusto hyväksyi yksimielisesti vastuuryhmien ohjesäännöt.

**§ 47 PAPISTON VIRKARAKENNE**

Kirkkoneuvosto 26.11.2018 § 160

Oulun hiippakunnan tuomiokapituli on päättänyt kokouksessaan 21.3.2018 kirkkoneuvoston esityksen pohjalta, että Pudasjärven seurakunnan kappalaisen virkaa ei julisteta haettavaksi 21.3.2019 saakka. Päätöksen taustalla on ollut tavoite selvittää seurakunnan papiston virkarakennetta. Papiston väliaikaiset viranhoitomääräykset on tehty 31.5.2019 saakka: Valtteri Laitila on virkavapaalla seurakuntapastorin virasta ja hoitaa kappalaisen virkaa, Ari Kokkonen hoitaa vs. seurakuntapastorin virkaa.

Seurakunnan virkarekisterissä on nykyisen kolmen papin lisäksi ollut yksi seurakuntapastorin virka, jota ei ole täytetty. Käytännössä papiston virkarakennetta pohdittaessa on ratkaistava, täytetäänkö 1.6.2019 alkaen toistaiseksi kappalaisen vai toisen seurakuntapastorin virka. Selvää on, että Pudasjärven seurakunnassa tarvitaan kolmen papin työpanosta pitkälle tulevaisuuteen.

Kappalaisen virka edellyttää pastoraalitutkinnonsuorittamista (KJ 6. luku 10 §). Se on ennen merkinnyt seurakunnan näkökulmasta virkaa, jonka hoitajan on ajateltu olevan kokenut, kouluttautunut ja ammatillisesti itseään kehittänyt, seurakuntaan sitoutunut pappi. Nykyisin seurakuntien henkilöstösuunnittelu edellyttää jatkuvaa kouluttautumista, jota seurakunta työnantajana myös tukee. Täten kappalaisen ja seurakuntapastorin välisessä kouluttautumisessa ei ole muuta eroa kuin vaatimus pastoraalitutkinnon suorittamisesta.

Kappalaisen ja seurakuntapastorin tehtävän vaativuudessa Pudasjärven seurakunnassa ei ole koulutusvaatimuksen lisäksi muuta eroa. Molemmissa viroissa on työalavastuut ja lähiesimiestehtävät.

Palkkauksen osalta seurakuntapastori kuuluu tällä hetkellä kirkon yleisen palkkausjärjestelmän vaativuusryhmään 601, kappalainen vaativuusryhmään 602. Palkkauksen ero on perusteltu koulutusvaatimuksella. Vuositasolla kappalaisen viran palkkaus maksaa työnantajalle sivukuluineen reilut 4000 euroa enemmän seurakuntapastorin viran palkkaan verrattuna.

Rekrytoinnin näkökulmasta kappalaisen viran täyttäminen on raskaampi prosessi pastorin virkaan verrattuna, ajallisesti se kestää noin puoli vuotta. Hakijamäärät kappalaisen virkoihin Oulun hiippakunnassa ovat tuomiokapitulin tilastojen mukaan merkittävästi pienempiä seurakuntapastorin virkoihin verrattuna. Työnantajan kannalta vähäiset hakijamäärät ovat ongelmallisia. Joissakin seurakunnissa kappalaisen virkoja on tämän takia muutettu seurakuntapastorin viroiksi.

Kappalaisen valintaa voitaisiin puoltaa työnantajan saamalla kokemuksella ja sitoutumisella, sitä heikentää vähäiset hakijamäärät, korkeammat palkkakustannukset, ja pitkä rekrytointiprosessi. Seurakuntapastorin valintaa puoltaa nopeampi ja kevyempi rekrytointiprosessi, suuremmat hakijamäärät, palkkakuluissa saatavat säästöt sekä mahdollisuus reagoida nopeammin toimintaympäristön muutoksiin. Sitoutuneisuus seurakuntaan voidaan nähdä tämän vaihtoehdon heikkoutena.

Papiston virkarakenteen kokonaisuutta arvioitaessa on edellä kuvatuiden syiden perusteella tarkoituksenmukaista lakkauttaa kappalaisen virka 1.6.2019 alkaen, ja käynnistää keväällä 2019 rekrytointiprosessi, jossa täytetään virkarekisterissä oleva toinen seurakuntapastorin virka.

Kirkkoherra ehdottaa:

Kirkkoneuvosto esittää kirkkovaltuustolle, että se lakkauttaa kappalaisen viran 1.6.2019 alkaen, ja valtuuttaa kirkkoneuvoston käynnistämään toisen seurakuntapastorin rekrytoinnin keväällä 2019.

Kirkkoneuvosto kävi vilkkaan ja perusteellisen keskustelun papiston virkarakenteesta. Keskustelun aikana kirkkoneuvoston jäsen Iivari Jurmu ehdotti Juhani Mattilan kannattamana, että kirkkovaltuusto lakkauttaa toisen seurakuntapastorin viran 1.6.2019 alkaen ja aloittaa kappalaisen viran täytön keväällä 2019.

Koska oli tehty kirkkoherran päätösehdotuksesta poikkeava ehdotus, suoritettiin äänestys.

Puheenjohtaja antoi äänestysohjeen, jonka mukaan kirkkoherran ehdotusta kannattavat äänestävät JAA ja Iivari Jurmun tekemää ehdotusta kannattavat äänestävät EI.

Äänestys suoritettiin kädennostoäänestyksenä.

Äänestyksen tuloksena kirkkoherran ehdotus sai kuusi (6) ääntä ja Iivari Jurmun ehdotus kolme (3) ääntä.

JAA-äänen antoivat kirkkoherran lisäksi Tuulikki Tihinen, Esko Ahonen, Eija Ikonen, Mauno Ruokangas ja Sointu Veivo. EI-äänen antoivat Iivari Jurmu, Anna-Maaria Jaakkola ja Juhani Mattila.

Päätös:Kirkkoneuvosto päätti äänestyksen tuloksena esittää kirkkovaltuustolle, että se lakkauttaa kappalaisen viran 1.6.2019 alkaen, ja valtuuttaa kirkkoneuvoston käynnistämään toisen seurakuntapastorin rekrytoinnin keväällä 2019.

**Kirkkovaltuusto 10.12.2018**

Kirkkoneuvosto ehdottaa:

Kirkkovaltuusto päättää lakkauttaa kappalaisen viran 1.6.2019 alkaen, ja valtuuttaa kirkkoneuvoston käynnistämään toisen seurakuntapastorin rekrytoinnin keväällä 2019.

**Päätös:** Kirkkovaltuusto hyväksyi kirkkoneuvoston ehdotuksen yksimielisesti.

**§ 48 TALOUSARVIO 2019 JA TOIMINTA- JA TALOUSSUUNNITELMA 2019–2021**

Kirkkoneuvosto 26.11.2018 § 161

Seurakunnan talousarvion ja toiminta- ja taloussuunnitelman laatimista koskevat säännökset on koottu kirkkojärjestyksen (KJ) 15 lukuun. Siinä säädetään myös vuotta pidemmän aikavälin toiminnan ja talouden suunnittelusta. Toiminnan ja talouden suunnittelu tapahtuu samanaikaisesti.

Kirkkovaltuuston on hyväksyttävä viimeistään edellisen vuoden loppuun mennessä seurakunnalle talousarvio. Talousarvion hyväksymisen yhteydessä kirkkovaltuuston on hyväksyttävä myös vähintään kolmea vuotta koskeva toiminta- ja taloussuunnitelma. Talousarviovuosi on toiminta- ja taloussuunnitelman ensimmäinen vuosi. Toiminta- ja taloussuunnitelma ei ole oikeudellisesti sitova toisen ja kolmannen vuoden osalta.

Talousarviossa sekä toiminta- ja taloussuunnitelmassa hyväksytään tavoitteet toiminnalle ja taloudelle sekä määrärahat ja tuloarviot.

Kirkkoneuvosto vastaa talousarvion sekä toiminta- ja taloussuunnitelman valmistelusta (KJ 15:1,1–2 ).

Johtokuntien esitykset talousarvioksi sekä suunnitelmiksi on otettu talousarviokirjaan johtokuntien esityksen mukaisina.

Kirkkovaltuuston päätöksen mukaisesti vuoden 2019 talousarvio on laadittu 1,50 kirkollisveroprosenttiin pohjautuen.

Käyttötalous- ja tuloslaskelmaosa

Talousarviovuoden 2019 arvioitu vuosikate on noin 78 000 euroa, joka ei riitä suunnitelman mukaisiin poistoihin.

Talousarviovuoden 2019 arvioitu tulos on noin 102 000 euroa alijäämäinen. Poistoerokirjausten jälkeen talousarviovuosi 2019 näyttää noin 82 000 euron alijäämää, joka katetaan edellisten vuosien ylijäämäkertymästä.

Investointiosa

Investoinnit 2019–2021 sisältää seuraavat hankkeet:

* kirkon, kellotapulin ja asehuoneen paanukattojen huoltotervaus
* Riekinkankaan hautausmaan uurna-alue

Rahoitusosa

Talousarvion vuosikate vuodelle 2019 on 78 420 euroa.

Seurakunnan varsinaisen toiminnan ja investointien nettorahavirta on talousarviovuonna 2019 ylijäämäinen 73 420 euroa. Rahoituslaskelman mukaan talousarvio- ja suunnitelmavuosina ei ole lainanoton tarvetta. Suunnitellut investoinnit katetaan tulorahoituksella.

Hautainhoitorahasto

Talousarviokirjaan sisältyy myös hautainhoitorahaston talousarvio vuodelle 2019 sekä toiminta- ja taloussuunnitelma vuosille 2019–2021.

Hautainhoitorahaston arvioitu tulos osoittaa 860 euron ylijäämää.

Esityslistan liitteenä on esitys talousarviosta vuodelle 2019 sekä toiminta- ja taloussuunnitelmasta vuosille 2019–2021.

Talouspäällikkö ehdottaa:

Kirkkoneuvosto ehdottaa:

Kirkkoneuvosto ehdottaa kirkkovaltuuston hyväksyttäväksi liitteen mukaisen seurakunnan ja hautainhoitorahaston vuoden 2019 talousarvion sekä toiminta- ja taloussuunnitelman vuosille 2019–2021.

Päätös:Kirkkoneuvosto hyväksyi ehdotuksen yksimielisesti.

**Kirkkovaltuusto 10.12.2018**

Kirkkoneuvosto ehdottaa:

Kirkkovaltuusto hyväksyy liitteen mukaisen seurakunnan ja hautainhoitorahaston vuoden 2019 talousarvion sekä toiminta- ja taloussuunnitelman vuosille 2019–2021.

**Päätös:** Kirkkovaltuusto hyväksyi kirkkoneuvoston ehdotuksen yksimielisesti.

Merkitään pöytäkirjaan, että kirkkovaltuutettu Taina Vainio poistui kokouksesta tämän asian käsittelyn alkaessa klo 18.22.

Merkitään pöytäkirjaan, että talousarviokirja säilytetään arkistossa (2.3.1:1).

**§ 49 MUUT MAHDOLLISET ASIAT**

Muita asioita ei ollut.

**§ 50 ILMOITUSASIAT**

1. Pudasjärven seurakunnan vaalilautakunta, 19.11.2018

Ilmoitus seurakuntavaalien tuloksesta

1. Kaiken kansan joulupuuro keskiviikkona 12.12.2018 klo 11-17
2. Kirkkoneuvosto kokoontuu 17.12.2018 päättämään mm. talouspäällikön rekrytoinnista

**§ 51 VALITUSOSOITUS ja KOKOUKSEN PÄÄTTÄMINEN**

Muutoksenhakuohjeet ja valitusosoitus liitetään pöytäkirjaan.

Puheenjohtaja totesi kokouksen päättyneeksi klo 18.52.